Villersko abadia

Villersko abadia () zistertar abadia izan zen, egungo Villers-la-Ville udalerrian kokaturik zegoena, Belgikako Valoniako Brabante probintzian. Bernardo Clairvauxkoak fundatua 1146an, Clairvauxko abadiaren lehenbiziko alabetako bat izan zen. Iturri batzuen arabera, 100 lekaide eta 300 anaia lego bizi ziren bertako komunitatean XIII. mendeko une gorenean. XVI-XVII. mendeetako gerrek gainbehera ekarri bazioten ere, bigarren urrezko aroa bizi izan zuen XVIII. mendean. Frantziako Iraultzak monjeak egotzi zituen; abadia arpilatua izan zen 1794an, eta harrobi gisa erabili zen handik hara. Monumentu historiko izendatu zuten 1972an, eta Valoniako ondare bikain 1992an.

Erreferentziak

Kanpo estekak 
  Abbaye de Villers, villers.be

Zistertarren monasterioak
Belgikako monasterioak
Valoniako Brabante